CELEX: 62015TN0141
Language: lt
Date: 2015-03-27 00:00:00
Title: Byla T-141/15: 2015 m. kovo 27 d. pareikštas ieškinys byloje Čekijos Respublika/Komisija

29.6.2015   
            
            
               LT
            
            
               Europos Sąjungos oficialusis leidinys
            
            
               C 213/37
            
         2015 m. kovo 27 d. pareikštas ieškinys byloje Čekijos Respublika/Komisija
   
   (Byla T-141/15)
   (2015/C 213/62)
   Proceso kalba: čekų
   
      Šalys
   
   
      Ieškovė: Čekijos Respublika, atstovaujama M. Smolek ir J. Očková
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2015 m. sausio 16 d. Komisijos įgyvendinimo sprendimą (ES) 2015/103 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (pranešta dokumentu Nr. C(2015) 53) tiek, kiek juo nefinansuojamos Čekijos Respublikos patirtos 2 1 23  199,04 EUR išlaidos,
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
            
               1.
            
            
               Pirmasis ieškinio pagrindas, susijęs su Tarybos reglamento (EB) Nr. 479/2008 (1) 5 straipsnio ir teisinio saugumo principo, taigi ir teisėtų lūkesčių apsaugos principo pažeidimu
               
                           —
                        
                        
                           Šiuo aspektu ieškovė tvirtina, kad ginčijamame sprendime Europos Komisija nustatė finansinę pataisą remdamasi netinkamomis finansuoti išlaidomis, patirtomis dėl priemonių, dėl kurių susitarta pagal Tarybos reglamento Nr. 479/2008 5 straipsnyje nustatytą tvarką, todėl pažeista ta nuostata ir teisinio saugumo principas, taigi ir teisėtų lūkesčių apsaugos principas.
                        
                     
         
            
               2.
            
            
               Antrasis ieškinio pagrindas, susijęs su Europos Sąjungos pagrindinių teisių chartijos 41 straipsnio, siejamo su Komisijos reglamento (EB) Nr. 885/2006 (2) 11 ir 16 straipsniais ir Tarybos reglamento Nr. 1290/2005 31 straipsniu, pažeidimu
               
                           —
                        
                        
                           Šiuo klausimu ieškovė tvirtina, kad pažeistas Europos Sąjungos pagrindinių teisių chartijos 41 straipsnis, siejamas su Komisijos reglamento (EB) Nr. 885/2006 11 ir 16 straipsniais ir Tarybos reglamento Nr. 1290/2005 (3) 31 straipsniu, nes Europos Komisija į tyrimus VT/VI/2009/004/CZ ir VT/VI/2009/101/CZ papildomai įtraukė 2010–2012 finansinius metus.
                        
                     
         
      (1)  2008 m. balandžio 29 d. Tarybos reglamentas (EB) Nr. 479/2008 dėl bendro vyno rinkos organizavimo, iš dalies keičiantis Reglamentus (EB) Nr. 1493/1999, (EB) Nr. 1782/2003, (EB) Nr. 1290/2005, (EB) Nr. 3/2008 ir panaikinantis Reglamentus (EEB) Nr. 2392/86 bei (EB) Nr. 1493/1999 (OL L 148, 2008, p. 1).
   
      (2)  2006 m. birželio 21 d. Komisijos reglamentas (EB) Nr. 885/2006, nustatantis išsamias Tarybos reglamento (EB) Nr. 1290/2005 nuostatų dėl mokėjimo agentūrų ir kitų įstaigų akreditavimo bei EŽŪGF ir EŽŪFKP sąskaitų patikrinimo ir patvirtinimo taikymo taisykles (OL L 171, 2006, p. 90).
   
      (3)  2005 m. birželio 21 d. Tarybos reglamentas (EB) Nr. 1290/2005 dėl bendrosios žemės ūkio politikos finansavimo (OL L 209, 2005, p. 1).